ՀՀ գյուղատնտեսության զարգացման հիմնադրամի ժամանակավոր պաշտոնակատար Գեորգի Խաչատրյանը ներկայացրել է Գյուղատնտեսական քաղաքականության մոնիտորինգի և գնահատման կարողությունների զարգացման 1, 8 մլն դոլար արժողությամբ ճապոնական դրամաշնորհային ծրագիրը։ Նա նշել է, որ առաջիկայում տեղի կունենա միջազգային խորհրդատուների ընտրությունը և կտրվի ծրագրի մեկնարկը, որի նպատակն է տվյալների վրա հիմնված քաղաքականության մշակման համար անհրաժեշտ կարողությունների զարգացումն ու ներդրումը ՀՀ գյուղատնտեսության նախարարությունում։ Ծրագրի շրջանակում կֆինանսավորվեն նաև խաղողի կադաստրի ստեղծման աշխատանքները։